รัฐบาลไทย-ข่าวทำเนียบรัฐบาล-นายกรัฐมนตรีนำคณะรัฐมนตรี พร้อมประชาชนทำกิจกรรมจิตอาสา บริเวณริมฝั่งแม่น้ำเจ้าพระยา และสำรวจความเรียบร้อยตลอดเส้นทางเสด็จพระราชดำเนินเลียบพระนคร
วันพุธที่ 2 ตุลาคม 2562
นายกรัฐมนตรีนําคณะรัฐมนตรี พร้อมประชาชนทํากิจกรรมจิตอาสา บริเวณริมฝั่งแม่น้ําเจ้าพระยา และสํารวจความเรียบร้อยตลอดเส้นทางเสด็จพระราชดําเนินเลียบพระนคร
นายกรัฐมนตรีนําคณะรัฐมนตรี พร้อมประชาชนทํากิจกรรมจิตอาสา บริเวณริมฝั่งแม่น้ําเจ้าพระยา และสํารวจความเรียบร้อยตลอดเส้นทางเสด็จพระราชดําเนินเลียบพระนคร
วันนี้ (2 ตุลาคม 2562) เวลา 09.00 น. ณ สวนสันติชัยปราการ เขตพระนคร กรุงเทพมหานคร พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เป็นประธานกิจกรรมพัฒนาภูมิทัศน์ริมฝั่งแม่น้ําเจ้าพระยาในนามรัฐบาล ในโอกาสการเสด็จพระราชดําเนินเลียบพระนครโดยขบวนพยุหยาตราทางชลมารค เนื่องในโอกาสพระราชพิธีบรมราชาภิเษก พุทธศักราช 2562 และเนื่องในโอกาสวันคล้ายวันสวรรคต พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร 13 ตุลาคม 2562 และวันปิยมหาราช 23 ตุลาคม 2562 โดยมีนางนราพร จันทร์โอชา ภริยานายกรัฐมนตรี พร้อมด้วยคณะรัฐมนตรี หัวหน้าส่วนราชการ ประชาชนจิตอาสาเข้าร่วมกิจกรรมด้วย
โอกาสนี้ นายกรัฐมนตรีกล่าวสํานึกในพระมหากรุณาธิคุณความว่า “ขอเดชะฝ่าละอองธุลีพระบาทปกเกล้าปกกระหม่อม ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะกรรมการอํานวยการจัดงานพระราชพิธีบรมราชาภิเษก พร้อมด้วยคณะรัฐมนตรีและคู่สมรส ข้าราชการ และประชาชนจิตอาสา ต่างมีความปลาบปลื้มปีติเป็นล้นพ้น ที่ได้มาร่วมกันประกอบกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยา ในวันนี้
ตามที่ใต้ฝ่าละอองธุลีพระบาททรงพระกรุณาโปรดเกล้าโปรดกระหม่อม ให้จัดการพระราชพิธีเสด็จพระราชดําเนินเลียบพระนคร โดยขบวนพยุหยาตราทางชลมารค เพื่อให้พระราชพิธีบรมราชาภิเษก พุทธศักราช 2562 สมบูรณ์พร้อมตามโบราณขัตติยราชประเพณีนั้น รัฐบาลได้น้อมนําแนวทางพระราชทานโครงการจิตอาสา “เราทําความ ดี ด้วยหัวใจ” มาจัดกิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยาเพื่อให้ประชาชนจิตอาสาได้มีส่วนร่วมในพระราชพิธีสําคัญนี้ อีกทั้งร่วมกันสืบสานพระราชปณิธานของใต้ฝ่าละอองธุลีพระบาท ในการรักษาไว้ซึ่งความสะอาดเรียบร้อยของบ้านเมือง และให้ประชาชนทุกหมู่เหล่ามีความสมัครสมานสามัคคีในการกระทํากิจกรรมอันเป็นสาธารณประโยชน์ พร้อมทั้งร่วมกันแสดงออกถึงความจงรักภักดีและสํานึกในพระมหากรุณาธิคุณอันหาที่สุดมิได้ ตลอดจนเป็นการอุทิศถวายพระราชกุศล เนื่องในวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว และพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ในวาระนี้ ข้าพระพุทธเจ้าทั้งหลายขอพระราชทานถวายพระพรชัยมงคล ขออัญเชิญคุณพระศรีรัตนตรัย และพลานุภาพแห่งสิ่งศักดิ์สิทธิ์ทั้งหลาย โปรดอภิบาลรักษาให้ใต้ฝ่าละอองธุลีพระบาท ทรงพระเจริญด้วยจตุรพิธพรชัย ทรงพระเกษมสําราญ สถิตเป็นมิ่งขวัญร่มเกล้าแก่ปวงข้าพระพุทธเจ้า และเหล่าพสกนิกร ตราบกาลนิรันดร์เทอญ ด้วยเกล้าด้วยกระหม่อม ขอเดชะ”
จากนั้น นายกรัฐมนตรีและภริยา พร้อมด้วยคณะรัฐมนตรี และประชาชนจิตอาสาร่วมทํากิจกรรมจิตอาสาพัฒนาภูมิทัศน์ริมฝั่งแม่น้ําเจ้าพระยาฯ บริเวณโดยรอบสวนสันติชัยปราการ โดยการปลูกหญ้าบริเวณสวนหย่อม กวาดพื้นทําความสะอาดบริเวณพระที่นั่งสันติชัยปราการ ฉีดน้ําทําความสะอาดบริเวณรอบสวน และ ทาสีเสากั้นทางเดิน
เสร็จแล้ว นายกรัฐมนตรีและภริยา พร้อมคณะลงเรือจากท่าเทียบเรือบริเวณสวนสันติชัยปราการเพื่อสํารวจเส้นทางการทําจิตอาสาบริเวณริมฝั่งแม่น้ําเจ้าพระยาทั้งฝั่งพระนครและฝั่งธนบุรี และสํารวจความเรียบร้อยตลอดเส้นทางการเสด็จพระราชดําเนินเลียบพระนครฯ และเยี่ยมให้กําลังใจกิจกรรมอาสาบริเวณวัดราชาธิวาส
--------------------------------------------